Številka: 6716-24/2023/1

Datum: 4. 5. 2023

Na podlagi 16. in 30. člena Zakona o državni upravi (Uradni list RS, št. [113/05](http://www.uradni-list.si/1/objava.jsp?sop=2005-01-5007) – uradno prečiščeno besedilo, [89/07](http://www.uradni-list.si/1/objava.jsp?sop=2007-01-4388) – odl. US, [126/07](http://www.uradni-list.si/1/objava.jsp?sop=2007-01-6415) – ZUP-E, [48/09](http://www.uradni-list.si/1/objava.jsp?sop=2009-01-2380), [8/10](http://www.uradni-list.si/1/objava.jsp?sop=2010-01-0251) – ZUP-G, [8/12](http://www.uradni-list.si/1/objava.jsp?sop=2012-01-0268) – ZVRS-F, [21/12](http://www.uradni-list.si/1/objava.jsp?sop=2012-01-0815), [47/13](http://www.uradni-list.si/1/objava.jsp?sop=2013-01-1783), [12/14](http://www.uradni-list.si/1/objava.jsp?sop=2014-01-0304), [90/14](http://www.uradni-list.si/1/objava.jsp?sop=2014-01-3646), [51/16](http://www.uradni-list.si/1/objava.jsp?sop=2016-01-2246), 36/21, 82/21, 189/21, 153/22 in 18/23), 19. ter 20. člena Zakona o športu (Uradni list RS št. 29/17, 21/18 – ZNOrg, [82/20](http://www.uradni-list.si/1/objava.jsp?sop=2020-01-1236) in 3/22 - ZDeb) v povezavi s prvim odstavkom 3. člena Pravilnika o sofinanciranju izvajanja letnega programa športa na državni ravni (Uradni list RS, št. [68/19](http://www.uradni-list.si/1/objava.jsp?sop=2019-01-2992), [91/20](http://www.uradni-list.si/1/objava.jsp?sop=2020-01-1570) in [138/21](http://www.uradni-list.si/1/objava.jsp?sop=2021-01-2806)), Zakona o izvrševanju proračunov Republike Slovenije za leti 2023 in 2024 (Uradni list RS, št. 150/22), Proračuna Republike Slovenije za leto 2023 (Uradni list RS, št. 187/21, 150/22) in Zakona o integriteti in preprečevanju korupcije (Uradni list RS, št. 69/11 - uradno prečiščeno besedilo, 158/20, 3/22 – Zdeb in 16/23 - ZZPri), minister za gospodarstvo, turizem in šport izdaja

# S K L E P

# o začetku postopka in imenovanju Strokovne komisije za vodenje postopka Javnega razpisa za izbor izvajalcev letnega programa športa na državni ravni za sofinanciranje organizacije velikih mednarodnih športnih prireditev v letu 2023

**1. člen**

Začne se postopek javnega razpisa za dodelitev sredstev: **Javni razpis za izbor izvajalcev letnega programa športa na državni ravni za sofinanciranje organizacije velikih mednarodnih športnih prireditev v letu 2023** (v nadaljevanju: javni razpis)*.*

**2. člen**

**Višina sredstev, ki so zagotovljena v finančnem načrtu Ministrstva za gospodarstvo, turizem in šport za leto 2023 in so na razpolago za sofinanciranje organizacije velikih mednarodnih športnih prireditev v letu 2023, je 2.070.000 EUR.**

Sredstva so zagotovljena na proračunski postavki: 710010 Program vrhunskega športa.

**3. člen**

**1. Predmet javnega razpisa** je izbor izvajalcev letnega programa športa na državni ravni za sofinanciranje organizacije velikih mednarodnih športnih prireditev v Republiki Sloveniji v letu 2023.

**2. Cilji javnega razpisa:**

* Ključni strateški cilj je krepitev promocije športa in ustvarjanje ekonomskih in družbenih koristi.
* Skladno z Resolucijo o Nacionalnem programu športa v Republiki Sloveniji za obdobje 2014–2023 (Uradni list RS, št. 26/14), želi država prispevati k vplivu velikih mednarodnih športnih prireditev na promocijo okolja, v katerem potekajo (lokalne skupnosti, regije, države) in na razvoj turizma ter gospodarstva.

**4. člen**

Besedilo javnega razpisa in razpisna dokumentacija sta prilogi tega sklepa.

**5. člen**

V Strokovno komisijo za vodenje postopka javnega razpisa (v nadaljevanju: strokovna komisija) se imenujejo:

1. Zoran Verovnik – predsednik,

2. Petra Tramte – članica,

3. Marko Rajšter – član,

4. Anja Ilievski – članica.

Člani strokovne komisije ob pričetku mandata podpišejo izjavo o interesni nepovezanosti in varovanju podatkov.

Naloge strokovne komisije so:

1. Odpiranje pravočasno prispelih in pravilno označenih vlog in ugotavljanje popolnosti vlog glede na to, ali so bili predloženi vsi zahtevani dokumenti (formalna popolnost) ter priprava pozivov za dopolnitev vlog.
2. Preverjanje izpolnjevanja pogojev javnega razpisa glede popolnosti vlog in podajanje obrazložitev (ne)izpolnjevanja posameznih pogojev.
3. Ocenjevanje popolnih vlog, ki skladno z merili izpolnjujejo vse pogoje javnega razpisa in obrazložitev posameznih ocen.
4. Priprava odločb upravičencem o izboru / zavrnitvi / oz. sklepov o zavrženju vloge na javnem razpisu.
5. Priprava predloga sofinanciranja izbranih programov letnega programa športa na državni ravni za sofinanciranje organizacije velikih mednarodnih športnih prireditev v RS ministru.
6. Priprava zapisnika o delu komisije.

**6. člen**

Člani strokovne komisije se sestajajo na sejah, ki jih sklicuje predsednik strokovne komisije. Strokovna komisija sprejema odločitve soglasno. V primeru, da ni doseženo soglasje, strokovna komisija sprejema odločitve z večino glasov prisotnih članov.

Za zagotovitev sklepčnosti strokovne komisije sta potrebna vsaj dva člana strokovne komisije, od katerega je eden od njiju predsednik strokovne komisije. V primeru prisotnosti dveh ali štirih članov strokovne komisije, se odločitev sprejme skladno z odločitvijo predsednika strokovne komisije.

**7. člen**

Strokovna komisija opravlja naloge v skladu z Zakonom o športu, Pravilnikom o sofinanciranju izvajanja letnega programa športa na državni ravni, javnim razpisom in razpisno dokumentacijo javnega razpisa.

**8. člen**

Mandat strokovne komisije traja do zaključka vseh nalog, navedenih v 5. členu tega sklepa.

**PR9. člen**

Predsednik in člani komisije ne smejo biti s prijavitelji (kar vključuje tako prijavitelja kot partnerje, v nadaljevanju: prijavitelji) interesno povezani v smislu poslovne povezanosti, sorodstvenega razmerja (v ravni vrsti ali v stranski vrsti do vštetega četrtega kolena), v zakonski zvezi ali v svaštvu do vštetega drugega kolena, četudi je zakonska zveza že prenehala ali v izven zakonski skupnosti. Drugi elementi interesne povezanosti se presojajo v skladu s Kodeksom ravnanja javnih uslužbencev (Uradni list RS, št. 8/01). Taka oblika interesne povezanosti je izločitveni razlog. Predsednik in člani komisije ne smejo sodelovati pri pripravi prijav prijaviteljev. Predsednik in člani komisije so zavezani k varovanju vseh zaupnih podatkov, dejstev in okoliščin o prijaviteljih in končnih prejemnikih sredstev, do katerih dostopajo pri opravljanju svoje funkcije v postopku javnega razpisa.

Matjaž Han

minister

Prilogi:

1. Javni razpis in razpisna dokumentacija,
2. Izjave o interesni nepovezanosti in varovanju podatkov.

Vročiti:

* imenovanim članom strokovne komisije;
* Kadrovski službi;
* zbirki dokumentarnega gradiva.